  Туспуктэм: Руслан Нуриахметов Майя Бывальцева 1-тӥ инвожоысен улыны чаклам дунэз (прожиточный минимум) будэмен валче Пенси фонд толэзьлы быдэ тыриськись пособиослэсь быдӟалазэс йылтӥз. Со сярысь удысэтлэн Удмурт Элькунъя ёзэтэзлэн пресс-службаез ивортӥз. Удмуртиын ужано арлыдъем муртъёслы улыны чаклам дунлэн быдӟалаез 13 сюрс 504 манет луиз. Секытаськемзы бере ик учётэ султэм нылкышноослы тыриськись пособилэн быдӟалаез 6 сюрс 752 манетозь будӥз (1-тӥ инвожоозь 6 сюрс 138 манет вал). 8-16 аресъем пиналъёслэн анай-атайёссы инвожоысен басьтозы (юнматэм пособилэсь быдӟалазэ лыдэ басьтыса): - 50 процент – 6 сюрс 129 манет (васюрс 572 манет); - 75 процент – 9 сюрс 193 манет (вал 8 сюрс 358 манет); - 100 процент – 12 сюрс 258 манет (вал 11 сюрс 144 манет). Будэтэм тыронъёсты нырысь ик басьтозы анай-атайёс, кин пособиосты инвожое оформить кароз. Тыронъёсты инвожоозь лэсьтэм анай-атайёс выль быдӟалаен коньдонэз пӧсьтолэзе басьтозы. Тегъёс: Удмуртия Пенсифонд тыронъёс коньдон Россия  